Glenda Larke

Glenda Larke (wiere namme: Glenyce Larke; yn West-Austraalje, 1945)Bloch fan Glenda Larke (leeftyd neamd yn Larke har reäksje op 'e taspraak fan politika Pauline Hanson) is in Australysk skriuwster fan fantasyromans. 

Libben en karriêre
Larke waard 1945 berne yn 'e Australyske steat West-Austraalje, dêr't se opgroeide op in isolearre boerespultsje yn 'e outback. Hja behelle in bachelortitel yn skiednis en in diploma yn ûnderwiiskunde oan 'e Universiteit  fan West-Austraalje yn Perth.

Larke is troud en hat twa bern. Har man, dy't moslim is, wurket foar de Feriene Naasjes, en sadwaande hat it gesin jierrenlang om utens wenne, yn Eastenryk, Tuneezje en Maleizje. Larke hat lesjûn yn Wenen en op ferskate plakken yn Tuneezje en Maleizje. Yn 2008 wenne Larke mei man en bern yn 'e Maleizyske haadstêd Kuala Lumpur.

Larke har earste roman, Havenstar, waard yn 1998 publisearre troch de Britske útjouwerij Virgin Worlds. Dêrfoar makke hja gebrûk fan har trounamme Glenda Noramly. Yn 2003 waard har twadde boek, The Aware, yn Austraalje publisearre ûnder har famkesnamme Glenda Larke.

The Aware wie it earste diel fan 'e Isles of Glory-trilogy, en wie in finalist foar de Aurealis Award fan 2003 yn 'e kategory bêste fantasyroman. Ek The Tainted, it trêde diel fan dy trilogy, Heart of the Mirage en Song of the Shiver Barrens, it earste en trêde diel fan Larke har Mirage Makers-trilogy, en The Last Stormlord, it earste diel fan har Watergivers-trilogy, wiene finalisten foar dyselde priis. 

Larke skriuwt ek non-fiksje, dy't ornaris bestiet út artikels op it mêd fan natoerbeskerming en natoerbehear, yn 't bysûnder yn ferbân mei fûgelsoarten. Dy artikels publisearret se foar it meastepart yn Maleizyske tydskriften. Fierders hâldt se op Blogspot.com in eigen blôch by ûnder titel Tropic Temper ("Tropysk Temperamint").

Wurk
 1998 – Havenstar (as Glenda Noramly)
 The Isles of Glory-trilogy
 2003 – The Aware
 2004 – Gilfeather
 2004 – The Tainted
 The Mirage Makers-trilogy
 2006 – Heart of the Mirage
 2007 – The Shadow of Tyr
 2007 – Song of the Shiver Barrens
 The Watergivers-trilogy (soms ek oantsjut as The Stormlord-trilogy)
 2009 – The Last Stormlord
 2010 – Stormlord Rising
 2011 – Stormlord's Exile
 The Forsaken Lands-trilogy
 2014 – The Lascar's Dagger
 2015 – The Dagger’s Path
 2016 – The Fall of the Dagger
 2023 – The Tangled Lands

Prizen en nominaasjes
 Jier Priis Resultaat Kategory Foar2003Aurealis Awardfinalistebêste fantasyromanThe Aware2004Aurealis Awardfinalistebêste fantasyromanThe Tainted2006Aurealis Awardfinalistebêste fantasyromanHeart of the Mirage2007Aurealis Awardfinalistebêste fantasyromanSong of the Shiver Barrens2009Aurealis Awardfinalistebêste fantasyromanThe Last Stormlord

Keppelings om utens
Offisjele webside fan Glenda Larke
Bloch fan Glenda Larke

Kategory:Australysk romanskriuwer
Kategory:Australysk fantasyskriuwer
Kategory:Australysk publisist
Kategory:Australysk blogger
Kategory:Persoan berne yn 1945